Document ID: 32004D0118

32004D0118
L 036/34
JURNALUL OFÍCIAL AL UNIUNII EUROPENE
DECIZIA COMISIEI
din 28 ianuarie 2004
de modificare a Deciziilor 95/233/CE, 96/482/CE și 2001/751/CE privind importurile de păsări vii și de ouă pentru incubație provenite de la acestea, precum și de ratite vii și de ouă pentru incubație provenite de la acestea, a Deciziilor 94/85/CE, 94/984/CE și 2000/609/CE privind importurile de carne proaspătă de pasăre, de carne proaspătă de ratite de crescătorie, precum și de carne de vânat sălbatic și de vânat de crescătorie, a Deciziei 2000/585/CE privind importurile de carne de vânat sălbatic, de vânat de crescătorie și de iepure și a Deciziei 97/222/CE privind importurile de produse din carne, în ceea ce privește anumite țări aderente
[notificată cu numărul C(2004) 125]
(Text cu relevanță pentru SEE)
(2004/118/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 72/462/CEE a Consiliului din 12 decembrie 1972 privind problemele de sănătate și inspecție veterinară care apar cu ocazia importurilor de animale din speciile bovină și porcină, respectiv de carne proaspătă provenind din țări terțe (1), în special articolul 14 alineatul (3) și articolul 21a alineatul (2),
având în vedere Directiva 90/539/CEE a Consiliului din 15 octombrie 1990 privind condițiile de sănătate animală care reglementează schimburile intracomunitare și importurile din țări terțe de păsări de curte și de ouă pentru incubație (2), în special articolul 21 alineatul (1), articolul 23 alineatul (1) și articolul 26 alineatul (2),
având în vedere Directiva 91/494/CEE a Consiliului din 26 iunie 1991 referitoare la condițiile de sănătate animală care reglementează comerțul intracomunitar și importurile din țări terțe de carne proaspătă de pasăre (3), în special articolul 9 alineatul (1) și articolul 11 alineatul (1) litera (a),
având în vedere Directiva 92/118/CEE a Consiliului din 17 decembrie 1992 de stabilire a condițiilor de sănătate publică și animală care reglementează schimburile și importurile în Comunitate de produse care nu intră sub incidența condițiilor menționate, stabilite de normele comunitare speciale menționate în capitolul 1 din anexa A la Directiva 89/662/CEE și, în ceea ce privește agenții patogeni, în Directiva 90/425/CEE (4), în special articolul 10,
având în vedere Directiva 92/45/CE a Consiliului din 16 iunie 1992 privind problemele de sănătate publică și animală referitoare la sacrificarea vânatului sălbatic și la introducerea pe piață a cărnii de vânat sălbatic (5), în special articolul 16 alineatul (3),
având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală ce reglementează producerea, transformarea, distribuția și introducerea pe piață a produselor de origine animală destinate consumului uman (6), în special articolul 8 alineatele (1) și (4),
întrucât:
(1)
Decizia 95/233/CE a Comisiei (7) stabilește liste de principiu cu țările terțe din care statele membre sunt autorizate să importe păsări vii și ouă pentru incubație, inclusiv ratite și ouă pentru incubație obținute de la acestea.
(2)
Decizia 96/482/CE a Comisiei (8) stabilește alte norme de aplicare pentru importurile de păsări vii și de ouă pentru incubație, precum și certificatele de sănătate animală care trebuie utilizate.
(3)
Decizia 2001/751/CE a Comisiei (9) stabilește condițiile de sănătate animală și certificare veterinară solicitate la importul de ratite vii și de ouă obținute de la acestea provenite din țări terțe, precum și măsurile de sănătate publică ce trebuie aplicate în urma unui astfel de import, întocmind, de asemenea, lista de țări terțe din care se poate autoriza importul.
(4)
Din anumite informații confirmate, ca de pildă absența bolilor care afectează păsările, existența programelor de supraveghere și control al bolilor care afectează păsările, elaborarea unor planuri de urgență adecvate pentru combaterea bolilor care afectează păsările și dezvoltarea, înainte de aderarea la Uniunea Europeană, a legislației europene sanitar-veterinare în domeniile legate de legislația sanitar-veterinară generală și de legislația sanitar-veterinară specifică din sectorul păsărilor, rezultă că Estonia, Malta, Letonia și Lituania dispun de servicii sanitar-veterinare suficient de bine structurate și organizate în ceea ce privește situația zoosanitară a păsărilor și a ratitelor vii.
(5)
Prin urmare, este oportun ca Lituania, Estonia și Malta să fie adăugate pe lista de principiu, întocmită în Decizia 95/233/CE a Comisiei, a țărilor terțe din care se pot autoriza importurile de păsări vii și de ouă pentru incubație, inclusiv de ratite și de ouă obținute de la acestea.
(6)
În plus, este oportun să se modifice Deciziile 96/482/CE și 2001/751/CE ale Comisiei pentru a include Estonia, Malta, Letonia și Lituania.
(7)
Decizia 94/85/CE a Comisiei (10) stabilește o listă a țărilor terțe din care se autorizează importurile de carne proaspătă de pasăre.
(8)
Decizia 94/984/CE a Comisiei (11) stabilește condițiile de sănătate publică și certificare veterinară necesare pentru importul de carne proaspătă de pasăre din anumite țări terțe.
(9)
Decizia 2000/609/CE a Comisiei (12) stabilește condițiile de sănătate animală și de sănătate publică și certificatele veterinare necesare pentru importul de carne de ratite de crescătorie.
(10)
Ținând seama de îmbunătățirea statutului zoosanitar al statelor aderente în ceea ce privește păsările, Estonia ar trebui inclusă pe lista de principiu stabilită prin Decizia 94/85/CE, a țărilor terțe din care se pot autoriza importurile de carne proaspătă de pasăre în Uniunea Europeană. Astfel, se pot autoriza importurile de carne de vânat sălbatic cu pene din Estonia, în condițiile prevăzute în Decizia 94/86/CE a Comisiei (13).
(11)
De asemenea, Estonia, Malta și Letonia ar trebui incluse în Decizia 94/984/CE a Comisiei în ceea ce privește importurile de carne proaspătă de pasăre și în Decizia 2000/609/CE a Comisiei în ceea ce privește importurile de ratite vii și de ouă pentru incubație provenite de la acestea.
(12)
Decizia 2000/585/CE a Comisiei (14) stabilește condițiile de sănătate animală și de sănătate publică, precum și certificare veterinară necesară pentru importul de carne de vânat sălbatic, de vânat de crescătorie și de iepure, provenită din țări terțe. Pentru a ține seama de îmbunătățirea situației zoosanitare a statelor aderente, Malta trebuie adăugată pe lista țărilor terțe autorizate și, în același timp, trebuie actualizate atât listele de țări terțe existente, cât și condițiile specifice aplicabile importurilor în Uniunea Europeană de carne de vânat sălbatic, de vânat de crescătorie și de iepure provenite din alte țări aderente.
(13)
Decizia 97/222/CE a Comisiei (15) stabilește lista țărilor terțe sau a părților din țări terțe din care se autorizează importurile de produse din carne.
(14)
Anumite state aderente prezintă în continuare un risc zoosanitar legat de prezența pestei porcine clasice în populațiile lor de mistreți. Prin urmare, trebuie modificată Decizia 97/222/CE pentru a ține seama nu doar de această stare de fapt, ci și pentru îmbunătățirea situației zoosanitare a țărilor aderente.
(15)
De asemenea, ar trebui să se actualizeze, după caz, anumite nume de țări, coduri ISO și definiții de regionalizare.
(16)
Dispozițiile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexele I și II la Decizia 95/233/CE se înlocuiesc cu textele din anexele I și II la prezenta decizie.
Articolul 2
Anexa I la Decizia 96/482/CE se înlocuiește cu textul din anexa III la prezenta decizie.
Articolul 3
Anexa I la Decizia 2001/751/CE se înlocuiește cu anexa IV la prezenta decizie.
Articolul 4
Anexa la Decizia 94/85/CE se înlocuiește cu anexa V la prezenta decizie.
Articolul 5
Anexa I la Decizia 94/984/CE se înlocuiește cu anexa VI la prezenta decizie.
Articolul 6
Anexa I la Decizia 2000/609/CE se înlocuiește cu anexa VII la prezenta decizie.
Articolul 7
Anexa I la Decizia 2000/585/CE se înlocuiește cu textul din anexa VIII la prezenta decizie.
Articolul 8
Anexa II la Decizia 2000/585/CE se înlocuiește cu textul din anexa IX la prezenta decizie.
Articolul 9
Partea I a anexei la Decizia 97/222/CE se înlocuiește cu textul din anexa X la prezenta decizie.
Articolul 10
Partea I a anexei la Decizia 97/222/CE se înlocuiește cu textul din anexa XI la prezenta decizie.
Articolul 11
Prezenta decizie se aplică începând cu 14 februarie 2004.
Articolul 12
Prezenta decizie se adresează tuturor statelor membre.
Adoptată la Bruxelles, 28 ianuarie 2004.

Labels: 3
17
5
6